CELEX: 62020TN0453
Language: sk
Date: 2020-07-14 00:00:00
Title: Vec T-453/20: Žaloba podaná 14. júla 2020 – KZ/Komisia

31.8.2020   
            
            
               SK
            
            
               Úradný vestník Európskej únie
            
            
               C 287/41
            
         
      Žaloba podaná 14. júla 2020 – KZ/Komisia
      (Vec T-453/20)
      (2020/C 287/61)
      Jazyk konania: francúzština
      
         Účastníci konania
      
      
         Žalobca: KZ (v zastúpení: N. de Montigny, advokátka)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil zoznam povýšených úradníkov uvedený v Administratívnych informáciách č. 32-2019/14.11.2019 zo 14. novembra 2019 v rozsahu, v ktorom neobsahuje meno žalobcu,
               
            
                  —
               
               
                  uložiť žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza jediný žalobný dôvod založený na námietke nezákonnosti vznesenej proti všeobecným vykonávajúcim ustanoveniam (ďalej len „VVU“) k článku 45 Služobného poriadku úradníkov Európskej únie (ďalej len „služobný poriadok“). Žalobca namieta proti výkladu Komisie, ktorá sa domnieva, že článok 40 ods. 3 služobného poriadku znamená, že úradník čerpajúci pracovné voľno z osobných dôvodov ku dňu prijatia rozhodnutia menovacieho orgánu o povýšení sa nemôže zúčastniť postupu povyšovania, ktorý je týmto skončený. Žalobca naopak uplatňuje teleologický a systematický výklad článku 40 ods. 3 služobného poriadku a domnieva sa, že Komisia svojím výkladom porušuje právo byť povýšený v zmysle článku 45 služobného poriadku. Podľa neho Komisia porušuje aj zásady právnej istoty a koherencie ustanovení služobného poriadku, ktorého sú tieto VVU súčasťou, zásady rovnosti zaobchádzania v rámci služobného postupu článku 5 ods. 5 služobného poriadku. Napokon kritizuje nelogickosť a neprimeranosť dôsledkov, ktoré spôsobuje vykonanie VVU.